Publication: Magyar Közlöny
Issue: MK-1998-14 (Year: 1998, Number: 14)
Era: 1990-2004
Section: 1992. évi XXXIII. törvény (a továbbiakban: Kjt.) 34. § (2) bekezdése alkotmányellenességének vizsgálatát és megsemmisítését kérte. A vizsgált szabály értelmében, ha a bíróság
Paragraph Index: 566

1992. évi XXXIII. törvény (a továbbiakban: Kjt.) 34. § (2) bekezdése alkotmányellenességének vizsgálatát és megsemmisítését kérte. A vizsgált szabály értelmében, ha a bíróság megállapítja, hogy a munkáltató a közalkalmazott közalkalmazotti jogviszonyát jogellenesen szüntette meg, a munkáltató kérelmére a bíróság köteles mellőzni a közalkalmazott eredeti munkakörbe történő visszahelyezését, ha a munkáltató a közalkalmazottnak a felmentés esetére járó végkielégítés kétszeresének megfelelő összeget megfizeti. Az indítványozó szerint az emberi méltóságot sérti, hogy a munkáltató a munkaviszony jogellenes megszüntetése esetén mégis megszabadulhat a dolgozótól. Álláspontja szerint e szabály alapján a munkavállaló kiszolgáltatott, megalázó helyzetbe kerül. A munkáltató-munkavállaló viszony ily módon való torzulása — véli az indítványozó — sérti az Alkotmány 54. § (1) bekezdését. Az indítványozó a jogállamiság sérelmére is hivatkozik. Véleménye, hogy a jogállamiság fogalmába beletartozik, hogy a törvénysértő állapotot minden körülmények között meg kell szüntetni. Az is sérti a jogállamiságot, hogy a munkaviszonynak a vizsgálni kért rendelkezés szerinti jogellenes megszüntetése esetén a közalkalmazotti jogviszony is megszűnik: ezt viszont a Kjt. a közalkalmazotti jogviszony megszüntetésének esetei között (25. §) nem említi.

Source: https://magyarkozlony.hu/hivatalos-lapok/45953307aac2a12cf2b8b3b9730082bfb1500540/dokumentumok/c738410ee23c6a51c2c25cb1979be48422a16d0e/letoltes